Stefanie van (stefanie2082) on Pinterest
Sketch ArtDrawing SketchesDrawing IdeasPineapple ArtSimple DrawingsLarge Wall ArtHeart PrintWatercolor IdeasLine ArtArt DrawingsSimple DesignsEasy DrawingsStripesForward Bejaarde sterf aan meswonde naby aftreeoord | Netwerk24
Deur Alzane Narrain 23 Mei 2018 21:45
Destiny Newberry Foto: Facebook
Destiny Newberry van die Senatus-tehuis in Carletonville, Gauteng, is Dinsdagoggend as vermis by die polisie aangemeld. Haar lyk is ure later naby die tehuis gevind.
Sy is vermoedelik die oggend oorrompel, met ’n stomp voorwerp aangerand en met ’n mes doodgesteek.
Daarna het die aanvaller glo haar handsak gesteel en in haar groen Chevrolet Spark gevlug.
Volgens ao. Peter Masooa, polisiewoordvoerder, het ’n verbyganger haar lyk in ’n oop stuk veld naby die vliegveld in Carletonville gesien en die polisie ontbied.
Sy het veelvuldige steekwonde en verskeie ander beserings gehad.
Haar gesteelde motor is die aand deur die polisie by ’n huis in die Khutsong-woonbuurt gevind.
’n Man, wat glo Newberry se tuinier was, is aangekeer en word vir ondervraging aangehou. Hy het tydens ondervraging aan die polisie gesê hy het die voertuig by Newberry gekoop.
Masooa sê die beweerde moordwapen en van haar besittings is in die man se huis gevind.
Hy sal Vrydag in die landdroshof in Oberholzer verskyn.
“Ons innige simpatie en gebede gaan uit na die familie van mev. Destiny Newberry wat vir die afgelope vyf jaar ’n inwoner was van Senatus,” het die tehuis op sy Facebook-blad geskryf.
“Ons wil hiermee ook net te kenne gee dat die moord nie plaasgevind het by Senatus, soos deur stories wat versprei word nie, maar dat die voorval buitekant Senatus plaasgevind het.”
Meer oor: Aftreeoord | Vermoor | Beroof | Bejaarde | Tuinier
Bejaarde egpaar op hoewe buite PE aangeval
Hulp gevra ná moord op bejaarde van Somerstrand